Мікалай Валер’евіч Арлоў

Мікалай Валер’евіч Арлоў (нар. , , БССР) — беларускі дзяржаўны дзеяч, старшыня Віцебскага гарадскога выканаўчага камітэта (чэрвень 2021 — 24.09.2023).

 Біяграфія 
Пасля заканчэння сярэдняй школы паступіў у Віцебскі педагагічны інстытут імя С. М. Кірава, які скончыў у 1993 годзе па спецыяльнасці «Фізіка і матэматыка». Працаваў у сярэдняй школе № 6 настаўнікам, затым быў прызваны на службу ва Узброеныя Сілы. Пасля заканчэння тэрміновай службы вярнуўся ў сярэднюю школу № 6, працаваў настаўнікам фізікі, намеснікам дырэктара па вучэбна-выхаваўчай рабоце. У 1998 годзе ў гарадскім камітэце Беларускага патрыятычнага саюза моладзі спачатку быў першым сакратаром ГК БПСМ, з 2002 года загадчыкам сектара па справах моладзі Віцебскага гарвыканкама.

У 2003 годзе скончыў Віцебскі дзяржаўны тэхналагічны ўніверсітэт па спецыяльнасці «Эканоміка і кіраванне на прадпрыемстве». У 2005 годзе прыняты на работу спецыялістам аддзела па рабоце органаў мясцовага кіравання і самакіравання ўпраўлення арганізацыйна-кадравай работы аблвыканкама.

У 2005 годзе Мікалай Арлоў назначаны начальнікам аддзела адукацыі адміністрацыі Кастрычніцкага раёна горада Віцебска. Пасля перайшоў на працу памочнікам старшыні аблвыканкама, праз год быў абраны старшынёй гарадскога Савета дэпутатаў, а ў чэрвені 2009 года прызначаны кіраўніком адміністрацыі Першамайскага раёна горада Віцебска, дзе і працаваў да прызначэння на пасаду старшыні Віцебскага гарвыканкама.

У 2011 годзе скончыў Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне».

Катэгорыя:Выпускнікі Віцебскага дзяржаўнага ўніверсітэта імя П. М. Машэрава
Катэгорыя:Выпускнікі Віцебскага дзяржаўнага тэхналагічнага ўніверсітэта
Катэгорыя:Выпускнікі Акадэміі кіравання пры Прэзідэнце Рэспублікі Беларусь
Катэгорыя:Старшыні Віцебскага гарадскога выканаўчага камітэта
Катэгорыя:Дэпутаты Віцебскага гарадскога Савета дэпутатаў
Катэгорыя:Старшыні мясцовых саветаў Беларусі
Катэгорыя:Кіраўнікі адміністрацый гарадскіх раёнаў Беларусі